text: Eigil hjæper ghettoens beboere med økonomien
  01 december 2017 kl. 20.30
  Stengårdsvej i Esbjerg er på ghettolisten, men det vil Bydelsprojektet 3i1 lave om på.
  Boligområdet Stengårdsvej i Esbjerg er fortsat med på regeringens ghettoliste. 
  En analyse fra Arbejderbevægelsens Erhvervsråd viser, at stedet også er det fattigste boligområde i landet.
  Boligforeningerne prøver at lave om på det ved at hjælpe beboerne med at administrere deres økonomi. Det skal blandt andet forhindre tvangsudsættelser.
  I Esbjerg tilbyder Bydelsprojektet 3i1 hjælp til beboerne i de udsatte områder. Et tilbud om økonomisk assistance skal blandt andet hjælpe familierne med at forstå, hvordan deres forskudsopgørelse skal laves. 
  Her står Eigil Sørensen klar til at hjælpe.
  - Det er nogle specielle regler, så jeg synes, det er meget vigtig, at man har sådan et sted, hvor man kan hjælpe folk, så man ikke starter med at kommer bagud med regningerne, siger han til TV SYD
  Nogle af dem, der har taget imod tilbuddet, er familien Sio fra syrien.
  - For os som er nye i Danmark, er der en masse regler, som vi ikke ved noget om, siger Amar Sio til TV SYD.
  Hos Bydelsprojekt 3i1 er ambitionerne også, at vejledningen af de voksne og undervisning i hverdagsøkonomi fra 8. klasse skal hjælpe ghettoens beboere ud af fattigdommer.
  
  
  